OpenLLM-France/wikimedia huggingface dataset:
# Can Maristany (Mediona)

Can Maristany és un mas catalogat a l'Inventari del Patrimoni Arquitectònic de Catalunya localitzat al veïnat de la Font del Bosc al terme municipal de Mediona (Alt Penedès). Masia de planta quadrangular composta de planta baixa, pis, golfes i torratxa, amb coberta a dues aigües i amb altres cossos adossats, un d'ells amb terrat de balustres. Les obertures de les façanes estan compostes linealment i construïdes amb maó vist, així com les cantoneres, les línies d'impostes, els ràfecs i trencaaigües i les decoracions d'escalonaments i arcs cecs del coronament lateral. Té una gran vistositat gràcies al doble joc de color de tots aquests elements. Baluard i jardins al voltant. L'última reforma s'ha fet l'any 1880, com indica la data inclosa en el portal d'entrada, però segurament la masia és anterior.

## Notes

* ↑ «Cal Maristany». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Canyó d'Añisclo

El Canyó d'Añisclo - Val d'Anyisclo en aragonès - és una vall dels Pirineus a Aragó inclosa totalment dins la comarca del Sobrarbe, que des de la muntanya (Mallo) de les Tres Sorores (Tres Serols) discorre durant 10 km fins a la desembocadura del barranc d'Aso al riu Bellós. Després de baixar de la Ribereta, el lloc on desemboca el barranc de la Pardina, les parets de la vall augmenten la seva verticalitat, deixant molts llocs a pràcticament l'ombra tot els dies de l'any. En aquests ubacs hi creixen els faigs i els avets en formacions espesses com la de la Selba Plana.
Aquesta vall junt amb la muntanya dels Tres Serols, Vall d'Ordesa, Foratars d'Escuaín i la capçalera de la Vall de Pineta, és part integrant del Parc Nacional d'Ordesa i Mont Perdut. La Collata d'Añisclo, comunica amb la vall de Pineta a 2.500 m d'altura. Per l'oest la Serra Custodia i el Pueyo Mondizieto la separen de la Faixa de Pelai en la Vall d'Ordesa. Per l'est arriba a la capçalera de la Vall de Yaga. Un dels indrets més destacats és la Font Blanga (Font Blanca) que és un salt d'aigua de 30 m que neix a 3.002 m d'altitud.

## Bibliografia

* BENITO ALONSO, José Luis (2006). Vegetación del Parque Nacional de Ordesa y Monte Perdido (Sobrarbe, Pirineo central aragonés). 421 pp + Mapa de Vegetació 1:40.000. Saragossa, Serie Investigación, nº 50. Consejo de Protección de la Naturaleza de Aragón. Govern d'Aragó. ISBN 84-89862-54-0

## Enllaços externs

* Web oficial del Parc Nacional d'Ordesa Arxivat 2006-08-25 a Wayback Machine.. (castellà)
* Web de la flora del Parc nacional d'Ordesa. (castellà)
* Vista general des de la Boca d'Añisclo
# Capella dels Montserrat (Canet lo Roig)

La Capella dels Montserrat, a Canet lo Roig, és com es coneix la que va ser capella del palau gòtic conegut com a “Palau dels Piquers”. Està catalogat, de manera genèrica, Bé de Rellevància Local segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007); amb el codi: 12.03.036-006.

## Descripció

La Capella va deure formar part del palau gòtic construït en 1518 i pertanyent a la família Montserrat. Del palau actualment no queda gens, excepte l'esmentada capella.
Es tracta d'una petita capella d'una sola nau i quatre crugies, amb coberta en l'últim tram, el pertanyent a la capçalera de la capella, per una Volta de creueria, que presenta en la clau la data de construcció en nombres romans (MDXVIII), així com les sigles “JHS”
La capella es va construir orientada a l'oest i els quatre trams en què es divideix la seva planta estan delimitats per arcs diafragma, amb apuntament i presenta una coberta plana que en origen havia de ser a dues aigües.
La Capella no té ús religiós, sinó que és utilitzada al llarg de la història per a diverses utilitats, des de casa abadia, a la seu de l'associació de joves o l'actual ús de seu de la banda de música.

## Referències

* ↑ Fitxa BRL's Generalitat Valenciana. Conselleria de Cultura, Educació i Sport.
* 1 2 3 4 Ajuntament de Canet lo Roig Consulta 26 d'abril 2016
* 1 2 3 Castellón. Mediterráneo. Capilla Gótica del Palacio dels Piquers. Arxivat 2016-04-26 a Wayback Machine. Consulta 26 d'abril 2016
* 1 2 Castellón. Capilla Gótica del Palacio dels Piquers. Arxivat 2016-04-26 a Wayback Machine. Consulta 26 d'abril de 2016
# Capella dels Sants Metges (Granollers)

Capella dels Sants Metges és capella edificada al camí de Corró de Granollers (Vallès Oriental) catalogada com Bé Cultural d'Interès Local.

## Descripció

És un edifici entre mitgeres estructurat en un únic eix central, amb imposta per sobre la portalada d'arc de mig punt, una finestra rodona recercada amb totxo a sardinell, coronada per un capcer amb sanefa de totxo que incorpora un campanar d'espadanya d'un ull. La composició vertical de la façana té el contrapunt de la imposta de totxo a sardinell que la subdivideix.

## Història

Els diferents barris de la ciutat emmurallada comptaven amb una capella cadascun, sota la dependència de la parròquia de Sant Esteve de Granollers. Aquestes capelles acostumaven a estar emplaçades als portals de la vila, com les de Sant Roc, Santa Esperança, Sant Cristòfol, Santa Anna i la desapareguda de Santa Elisabet.
La capella dels Sants Metges s'ubicava a l'eixample del segle xvi, fora muralla. Actualment, aquestes capelles han perdut la seva funció pastoral.
Aparentment la capella tenia una altra orientació abans de la dècada de 1940, segons l'historiador Amador Garrell: "la capella dels Sants Metges era bastida al mig del carrer, de cara avall, tal com es veia fins a l'any 1936". L'antiga capella feia una arcada al mig del carrer de Corró i era, de totes les capelles de barri, la més nova. A la guerra de 1936 la capella va ser enderrocada, i es va fer més humil a un costat. La capella estava situada el barri "dels Sants Metges", a la part alta de la vila, dominada per fàbriques i indústries, raó per la qual la festa se celebrava cada any el dissabte següent al dia assenyalat en el calendari per a honorar als sants. Aquell dia tancaven les fàbriques i es paraven les indústries. La festa tenia com a ingredient fonamental la visita a la font (la Font Verda, la de l'Escot o la de l'Estació) amb la provisió corresponent d'unes branques d'acàcia o d'unes canyes verdes.

## Referències

* ↑ Patrimoni, 1985.
* ↑ Cuspinera, 2001.
* ↑ Baulies, 1965.
* 1 2 Garrell, 1960.

## Bibliografia

* BAULIES I CORTAL, Jordi (1965) Granollers. Barcelona, Biblioteca Selecta, volum. 372
* CUSPINERA I FONT, Lluís et al. (2001) Pla especial de protecció del Patrimoni Històric-Arquitectònic de Granollers. Granollers. Document administratiu.
* GARRELL I ALSINA, Amador (1960) Granollers, vila oberta, Granollers, Gràfiques Garrell.
* PATRIMONI (1985) Patrimoni Històric Arquitectònic. Granollers: Caixa de Crèdit Granollers. *HOMS I COROMINAS, Josep (1995) Granollers. Retalls d'Història Urbana. Granollers: Tarafa, Editora de Publicaciones, S.L. Revista del Vallès.

## Enllaços externs

* «Capella dels Sants Metges». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Asmaa James

Asmaa James (Freetown, segle XX) és una periodista i activista social pels drets de les dones de Sierra Leone. El 2019, la BBC la va incloure a la llista 100 Women com una de les cent dones més inspiradores i influents del món.

## Trajectòria

James va néixer a Freetown, la capital de Sierra Leona, però va créixer com a òrfena a Pujehun. El 2016, va ser seleccionada per al premi Mandela Washington Fellowship for Young African Leaders, fet que li va proporcionar l'oportunitat de perfeccionar les seves habilitats i desenvolupar-se professionalment en una institució d'educació superior als Estats Units.
Actualment, és la presentadora de Good Morning Sierra Leone (Bon dia Sierra Leone), un programa de ràdio sobre drets humans a Radio Democracy 98.1. Anteriorment, havia treballat com a reportera de ràdio i va ser directora de Radio Democracy (www.radiodemocracy.sl), una cadena de ràdio independent popular sense ànim de lucre. També va exercir el lloc de vicepresidenta de la Sierra Leone Reporters Union (el sindicat de periodistes reporters de Sierra Leone) i el de presidenta de Women in the Media Sierra Leone (WIMSAL), una organització que dona suport i proporciona protecció a les dones en els mitjans de comunicació de Sierra Leone.
James va crear la Fundació Asmaa James, després del brot d'Ebola a l'Àfrica de l'oest de 2014. La seva fundació ofereix suport a nenes d'entorns vulnerables, oferint-los accés a l'educació primària, tutoria, habilitats de supervivència i educació sexual. El desembre de 2018, James va iniciar la campanya del Black Tuesday (Dimarts Negre) per protestar contra l'augment de la violació i abús de nenes menors de 12 anys. Aquesta campanya va animar les dones a vestir-se de negre l'últim dimarts de cada mes. La campanya va aconseguir que el president en funcions de Sierra Leone, Julius Maada Bio, declarés emergència nacional la lluita contra l'abús sexual infantil i reformés les polítiques sobre violència sexual al país.

## Premis i reconeixements

* 2014 - James va ser reconeguda com la periodista més destacada a Sierra Leone per la Comissió de Mitjans Independents.
* 2016 - Mandela Washington Fellow.
* 2019 - Reconeguda com una de les 100 dones de la BBC.

## Referències

* ↑ «BBC 100 Women 2019: Who is on the list this year?» (en anglès). BBC News, 16-10-2019.
* 1 2 Efe. «Aquestes són les 100 dones més influents del món», 17-10-2019. [Consulta: 1r desembre 2020].
* 1 2 3 «Asmaa James | West Africa Gateway | Portail de l'Afrique de l'Ouest». www.west-africa-brief.org. Arxivat de l'original el 2019-12-12. [Consulta: 12 desembre 2019].
* 1 2 «PowerWoman Asmaa James heads for Mandela Washington Fellowship for Young African Leaders» (en anglès). powerwomen. Arxivat de l'original el 2021-01-18. [Consulta: 12 desembre 2019].
* ↑ «Asmaa James» (en anglès). Presidential Precinct. [Consulta: 12 desembre 2019].
* ↑ «Sierra Leone’s president declares rape a national emergency» (en anglès). Al Jazeera. [Consulta: 1r desembre 2020].
* ↑ Williams, Jane. «Sierra Leone: Asmaa James honored as 100 Most Influential Women in the World in 2019 – BBC 100 Women | Sierra Leone News» (en anglès). [Consulta: 12 desembre 2019].
# Cérvol comú de l'Europa Oriental

El cérvol comú de l'Europa Oriental (Cervus elaphus maral) és un mamífer herbívor de la família dels cèrvids, una subespècie del cérvol comú. La seva distribució s'estén entre la mar Negra i la mar Càspia, al Caucas, Anatòlia i Crimea.

## Referències

* ↑ Grzimek, B. et al. (1969). Het leven der dieren: Deel XIII Zoogdieren 4. Het Spectrum N.V., Utrecht/Anvers. ISBN 9789027486172 (neerlandès)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Rea

* No s'ha de confondre amb Rhea.
«Rea» té aquests significats:
* Persones:
** Rea (nom)
* Astronomia:
** Rea (satèl·lit), satèl·lit de Saturn
** (577) Rea, asteroide
* Toponímia:
** Rea (riu), riu a Birmingham
** Rea (Missouri), població dels Estats Units a l'estat de Missouri
** Rea (Shropshire), riu a Shropshire
* Mitologia:
** Rea (mitologia), titànide en la mitologia grega, esposa de Cronos
** Rea Sílvia, mare de Ròmul i Rem, fundadors mítics de la ciutat de Roma
* Biografies:
** Chris Rea, cantautor anglès
** Stephen Rea (Belfast, Irlanda del Nord, 1946), actor britànic
Viccionari
# Coll del Rei

El Coll del Rei és un coll situat a 1.059,6 m alt a la carena principal dels Pirineus a cavall dels termes comunal dels Banys d'Arles i Palaldà, a l'antic terme de Montalbà, de la comarca del Vallespir, a la Catalunya del Nord i municipal de Maçanet de Cabrenys, a l'Alt Empordà.
És a la zona sud del terme comunal dels Banys d'Arles i Palaldà i a la nord del de Maçanet de Cabrenys. És molt a prop a ponent del Coll de la Dona Morta i al nord-est del Coll de Perelló.

## Referències

* ↑ El Coll del Rei en els ortofotomapes de l'IGN
# Coll del Priorat

El Coll del Priorat és una collada que uneix el terme municipal de la Jonquera, a l'Alt Empordà, amb la comuna de Morellàs i les Illes, al Vallespir, en aquest darrer cas dins de l'antiga comuna de Riunoguers, ara inclosa en la de Morellàs i les Illes.
Està situat a prop i al sud-oest del Pic del Priorat, a l'extrem oriental del terme de Morellàs i les Illes, a prop del triterme entre aquesta comuna, la del Pertús i el municipi empordanès de la Jonquera. És al sud-oest del Pic del Priorat i al nord-est del Puig de la Parreguera.
En aquest coll hi ha la fita transfronterera número 565, una fita grossa d'obra, amb el característic coronament piramidal situada en el costat occidental del camí.

## Referències

* ↑ El Coll del Priorat en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].
# Coloma (Wisconsin)

Coloma és una població dels Estats Units a l'estat de Wisconsin. Segons el cens del 2000 tenia 461 habitants.

## Demografia

Segons el cens del 2000, Coloma tenia 461 habitants, 185 habitatges, i 128 famílies. La densitat de població era de 167,9 habitants per km².
Dels 185 habitatges en un 31,9% hi vivien nens de menys de 18 anys, en un 56,8% hi vivien parelles casades, en un 8,1% dones solteres, i en un 30,8% no eren unitats familiars. En el 27,6% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,1% tenia menys de 18 anys, un 6,9% entre 18 i 24, un 27,1% entre 25 i 44, un 21,3% de 45 a 60 i un 20,6% 65 anys o més.
L'edat mediana era de 39 anys. Per cada 100 dones de 18 o més anys hi havia 96,6 homes.
La renda mediana per habitatge era de 33.295 $ i la renda mediana per família de 38.542 $. Els homes tenien una renda mediana de 30.350 $ mentre que les dones 18.214 $. La renda per capita de la població era de 14.766 $. Aproximadament l'11,9% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coloma» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Coloma». American Fact Finder. Oficina del Cens dels Estats Units, 12-01-2010.
# Coll de Port (desambiguació)

«Coll de Port» té aquests significats:
   * Coll de Port: Collada entre els municipis de la Coma i la Pedra (Solsonès) i Josa i Tuixén (Alt Urgell)
   * Coll de Port: Collada entre els municipis d'el Bruc (Anoia) i Marganell (Bages)
   * Coll de Port: Collada entre Massat i Tarascon d'Arieja (Arieja)
# Coll de Port

* Aquest article tracta sobre la collada entre l'Alt Urgell i el Solsonès. Vegeu-ne altres significats a «Coll de Port (desambiguació)».
El Coll de Port és una collada de 1.668,7 m. d'altitud que es troba en el punt on s'uneixen la Serra del Port del Comte i el Serrat de la Sella. És partió d'aigües entre les conques del Segre i del Cardener, ja que comunica la vall de la rasa de Coll de Port i la del torrent de Coll de Port. També hi passa el límit entre els termes municipals de la Coma i la Pedra (vessant sud) i de Josa i Tuixén (vessant nord). És també, per tant, límit entre les comarques del Solsonès i de l'Alt Urgell.
Actualment hi passa la carretera LV-4012 de Sant Llorenç de Morunys a Tuixent i el GR 7. A l'època medieval hi passava el camí ral que unia Cardona amb la Seu d'Urgell.

## Referències

* ↑ «Coll de Port». Gran Enciclopèdia Catalana. Barcelona: Grup Enciclopèdia Catalana.
# Colibrí ermità de Yaruqui

El colibrí ermità de Yaruqui (Phaethornis yaruqui) és una espècie d'ocell de la família dels troquílids (Trochilidae). Va ser descrit per l'ornitòleg francès Jules Bourcier el 1851.

## Descripció

És un ermità gros i fosc amb un bec corbat molt, molt llarg. De color verdós fosc amb una cella bufa i un bigoti blanc. Té una la llarga cua graduada amb una punta blanca. És comú a les terres baixes i contraforts, fins a uns 1.300 m d'altitud. Es troba dins dels boscos i també a terres de conreu i jardins. Es manté baix, passant ràpidament al voltant dels pegats de flors del sotabosc.

## Distribució

Habita els boscos de l'oest de Colòmbia i de l'Equador. Perd hàbitat per la desforestació, i la població en minva, però roman lluny dels números crítics. Així donc la Llista Vermella de la UICN el classifica en la categoria de risc mínim.

## Referències

* ↑ Aymí Cubells, Raül; Cebrian López, Rafel; Clavell Corbera, Jordi; Feliu Latorre, Ponç; Giménez Contreras, Manuel-Enric; Mascarell Llosa, Àlex. «colibrí ermità de Yaruqui». A: Fundació Barcelona Zoo & Institut Català d’Ornitologia. Diccionari dels ocells del món. Barcelona: TERMCAT, 2017-2022 [Consulta: 26 desembre 2022].
* ↑ Hilty, Steven L. A guide to the birds of Colombia. Princeton, N.J.: Princeton University Press, 1986. ISBN 0-691-08371-1.
* ↑ Hinkelmann, C.; Boesman, P.F.D.. «White-whiskered Hermit (Phaethornis yaruqui)». A: J. del Hoyo, A. Elliott, J. Sargatal, D. A. Christie, and E. de Juana. Birds of the World (en anglès). Cornell Lab of Ornithology, 2020. DOI 10.2173/bow.whwher1.01.
* 1 2 BirdLife International. «White-whiskered Hermit Phaethornis yaruqui» (en anglès). Llista Vermella de la UICN, 2022.
* ↑ Vizzuality. «Forest Monitoring, Land Use & Deforestation Trends» (en anglès). Global Forest Watch. [Consulta: 27 desembre 2022].
* ↑ Hansen, M. C.; Potapov, P. V.; Moore, R.; Hancher, M.; Turubanova, S. A. «High-Resolution Global Maps of 21st-Century Forest Cover Change» (en anglès). Science, 342, 6160, 15-11-2013, pàg. 850–853. DOI: 10.1126/science.1244693. ISSN: 0036-8075.
# Christie (cràter)

Christie és un cràter d'impacte en el planeta Venus de 23,3 km de diàmetre. Porta el nom d'Agatha Christie (1891-1976), novel·lista britànica, i el seu nom va ser aprovat per la Unió Astronòmica Internacional el 1985.

## Referències

* ↑ «Christie». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Christin Kristoffersen

Christin Kristoffersen (Harstad, 28 d'agost de 1973) és una política noruega del Partit Laborista (Ap). Des del 2011 és alcaldessa de Longyearbyen, la capital de Svalbard, Noruega.

## Referències

* ↑ Ylvisåker, Line Nagell «På topp for Arbeiderpartiet» (en noruec). Svalbardposten, 03-05-2011 [Consulta: 16 març 2012]. Arxivat 2012-03-16 at Archive.is
# Comunica2

Comunica2 (anteriorment Comunica2.0) és un congrés internacional anual sobre xarxes socials, comunicació i màrqueting digital organitzat per la Universitat Politècnica de València. Reuneix professionals de les xarxes socials i experts en comunicació i màrqueting digital, així com a periodistes i experts en la redacció i la correcció de textos per a Internet. Es tracta d'un congrés universitari de manera que, a més dels tallers i ponències, tots els anys acull la presentació de comunicacions científiques i professionals. El congrés compta amb un comitè científic format per docents de diverses universitats de l'estat espanyol i professionals de la comunicació. Així mateix, compta amb un comitè d'honor format per representants de la Universitat Politècnica de València, l'Ajuntament de Gandia i la fundació Fundéu BBVA. El congrés se celebra en la localitat de Gandia, al Campus de la Universitat Politècnica de València, des de l'any 2010.

## Edicions

* Primera edició (2010)
* Segona edició (2011)
* Tercera edició (2013): Escriure en internet
* Quarta edició (2014)
* Cinquena edició (2015)
* Sisena edició (2016)
* Setena edició (2017)

## Referències

* ↑ «'Las redes sociales no generan alternativas políticas' (El Mundo)» (en castellà). [Consulta: 15 setembre 2015].
* ↑ «El Comunica2 que arranca hoy analiza el nuevo reto digital de los medios tradicionales (Levante-EMV)» (en castellà). [Consulta: 15 setembre 2015].
* ↑ «'Comunica 2.0: La ética y el rigor, claves de la supervivencia de los medios (Fundéu-BBVA)» (en castellà). Arxivat de l'original el 2016-09-15. [Consulta: 15 setembre 2015].
* ↑ «‘Call for papers 2015 (Comunica2)» (en castellà). [Consulta: 15 setembre 2015].
* ↑ «‘Comités congreso 2015» (en castellà). [Consulta: 15 setembre 2015].
* ↑ «'Congreso sobre redes sociales Comunica2.0. Campus de Gandia. Universidad Politécnica de Valencia (UPV)» (en castellà). [Consulta: 15 setembre 2015].
* ↑ «Programa Comunica2.0 2010» (en castellà). Universitat Politècnica de València, 2010. [Consulta: 16 setembre 2015].
* ↑ «Programa Comunica2.0 2011» (en castellà). Universitat Politècnica de València, 2011. [Consulta: 16 setembre 2015].
* ↑ «Programa Comunica2.0 2013» (en castellà). Universitat Politècnica de València, 2013. [Consulta: 16 setembre 2015].
* ↑ «Programa Comunica2.0 2014» (en castellà). Universitat Politècnica de València, 2014. [Consulta: 16 setembre 2015].
* ↑ «Programa Comunica2 2015» (en castellà). Universitat Politècnica de València, 2015. [Consulta: 16 setembre 2015].
* ↑ «Programa Comunica2 2016» (en castellà). Universitat Politècnica de València, 2016. [Consulta: 17 maig 2015].
* ↑ «Tuit de @comunica2» (en castellà), 20-02-2015. [Consulta: 16 setembre 2015].

## Enllaços externs

* Comunica2 - Lloc web oficial
# Comtat d'Orange (Virgínia)

El comtat d'Orange és un dels 95 comtats de l'estat nord-americà de Virgínia. La seva seu de comtat es troba a Orange, la qual és també la seva major ciutat. El comtat té una àrea de 889 km² (dels quals 4 km² estan coberts per aigua), una població de 25.881 habitants, i una densitat de població de 29 hab./km² (segons el cens nacional de 2000). El comtat va ser fundat l'any 1734.

## Comtats adjacents i ciutats independents

* Comtat de Madison (oest)
* Comtat de Culpeper (nord)
* Comtat de Spotsylvania (est)
* Comtat de Louisa (sud)
* Comtat d'Albemarle (oest)
* Comtat de Greene (oest)

## Demografia

Segons l'Oficina del Cens el 2000, els ingressos mitjans per llar al comtat eren de $42.889, i els ingressos mitjans per família eren $48.197. Els homes tenien uns ingressos mitjans de $31.982 enfront dels $24.209 per a les dones. La renda per capita per al comtat era de $21.107. Al voltant del 9,20% de la població estaven per sota del llindar de pobresa.

## Localitats
### Comunitats no incorporades

* Barboursville
* Locust Grove

## Referències

* ↑ «Troba un comtat» (en anglès). Associació Nacional de Comtats.
* ↑ «American FactFinder» (en anglès). Oficina del Cens dels Estats Units. Arxivat de l'original el 2017-12-03. [Consulta: 16 març 2020].